text:
ENUPKLAPKLA 18
Lé mìkpenɔ do mìwo nɔvi ciwo ji afɔku jɔ do nuɔ?
Nɔ afɔku ɖe jɔɔ, Yehowa Kunuɖetɔwo wanɔ toto le afɔdumɛ keŋ yí nanɔ kpedonu wowo nɔvi ciwo ji afɔku lɔ jɔ do. Afɔɖeɖe cɛ danasɛ lɔnlɔn akun-akun ci yí mìɖo nɔ mìwo nɔnɔwo. (Ӡan 13:34, 35; 1 Ӡan 3:17, 18) Kpedonu ciwo yí mìnanɔɔ?
Mìnanɔ eho kpedonu. Hwecinu yí eju gangan ɖeka to le Ӡudeɔ, Kritotɔ ŋkɔtɔ ciwo yí le Antiɔshi sɔ eho ɖaɖa wowo nɔvi gbɔngbɔnmɛtɔ ciwo yí le Ӡude. (Edɔwawawo 11:27-30) Ahanke nɔ mìse mɔ awobi gangan ɖe xo mìwo nɔviwo le eju ɖe mɛɔ, mìsɔnɔ eho ɖaɖa wo toto mìwo hamɛ ji nɔ woasɔ kpɔ wowo ӡan veviwo gbɔ.—2 Korɛntitɔwo 8:13-15.
Mìnanɔ kpedonu vovovowo. Hamɛmɛshinshin ciwo yí le fini yí afɔku lɔ jɔ le jinɔ wowo hamɛ lɔ mɛ tɔwo kpɔ ɖeka ɖeka yí akpɔ mɔ wole nywiɖe ma. Kpedonunagbɛ ɖeka wanɔ ɖoɖo do ŋɖuɖu, eshinunu, enudodo, dɔnxu koɖo cike nana nu. Kunuɖetɔ sugbɔ ciwo yí nya edɔ ciwo yí ӡan nɔ kpedonu lɔɔ, sonɔ le wowo ɖekiwo shi yí yinɔ fini yí afɔku lɔ jɔ le. Wowo ŋtɔwo gomɛho yí wozannɔ. Wokpenɔ ashi do axwewo koɖo Fyɔɖuxuxɔwo dradrado nu. Ðekawawa ci yí le habɔbɔ lɔ mɛ koɖo enutɔxukpɔkpɔ ci yí sun mì shi yí na mìsonɔ kaba yí nanɔ kpedonu nɔ afɔku jɔ. Ele mɛ mɔ mìwo “hamɛvi xɔsetɔwo nu” yí mìkpenɔ do nɔ afɔku jɔ, ganŋke nɔ mìsunjiɔ mìkpenɔ do mɛciwo yí le sɛnsɛnha buwo mɛ can nu.—Galatitɔwo 6:10.
Mìsɔnɔ Bibla mɛ nyɔwo fanɔ akɔn nɔ wo. Akɔnfafa yí nyi enu vevi ci yí ӡan mɛciwo yí le efunkpekpe mɛ sugbɔ wu. Le nɔnɔmɛ ŋtɔ́wo mɛɔ, Yehowa, “akɔnfafawo keŋkeŋ” Mawu gbɔ yí mìxɔnɔ ŋsɛn le. (2 Korɛntitɔwo 1:3, 4) Mìxonɔ nuxu so Bibla mɛ gbeɖuwo nu nɔ mɛciwo yí le vevisese mɛ, keŋ nɔ woakandoji mɔ Mawu Fyɔɖuxu avaɖe afɔkuwo koɖo vevisesewo pleŋ si.—Enyɔdasɛ 21:4.
Nyi yí taɖo Kunuɖetɔwo sonɔ kaba yí nanɔ kpedonu nɔ afɔkuwo jɔɔ?
Bibla mɛ nyɔ ciwo yí mìatɛnŋ azan asɔ fa akɔn nɔ amɛ ciwo ji afɔku jɔ doɔ?


c: text/html

text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Emenyawo
Eme nyawo[trɔ asi le eŋu | trɔ asi le etsofe ŋu]
Xɔsemeʋuʋu le Eʋegbe me[trɔ asi le eŋu | trɔ asi le etsofe ŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu | trɔ asi le etsofe ŋu]
Kpɔ esiawo hãa[trɔ asi le eŋu | trɔ asi le etsofe ŋu]
Agbalẽ le xɔsemeʋuʋu ŋuti[trɔ asi le eŋu | trɔ asi le etsofe ŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.

robotstxt: allowed

filter: keep


text:
NYATI SI LE AKPAA DZI | MAWU GBƆE BIBLIA TSO NYATEƑEA?
Biblia La—Ðe Wòtso “Mawu Ƒe Gbɔgbɔ Me” Nyatefea?
ÐE NÈXƆE se be Biblia la tso Mawu gbɔa? Alo èsusu be amegbetɔwo fe susuwo sɔŋ koe le emea?
Ðikeke gakpɔtɔ le ame siwo gblɔna be Kristotɔwoe yewonye gɔ̃ hã me ku ɖe nya sia ŋu. Le kpɔɖeŋu me, numekuku aɖe (Gallup poll) si wowɔ le Amerika le fe 2014 me ɖee fia be, ame siwo gblɔna be Kristotɔwoe yewonye dometɔ akpa gãtɔ lɔ ɖe edzi be “Biblia la tso Mawu gbɔ le mɔ aɖe nu.” Le mɔ bubu nu la, ame ɖeka le atɔ̃ ɖe sia ɖe me bu Biblia be enye “blemagbalẽ si me nyakpakpawo, glitotowo kple ŋutinyawo le, eye amewo fe sededewoe woŋlɔ ɖe eme.” Nyaʋiʋli sia fia be ame geɖe tɔtɔ eye womenya afi si Biblia la dzɔ tso o, togbɔ be Biblia ŋutɔ gblɔ be “Ŋɔŋlɔ blibo la tso Mawu fe gbɔgbɔ me” hã.—2 Timoteo 3:16.
“ŊƆŊLƆ BLIBO LA TSO MAWU ƑE GBƆGBƆ ME”—NU KAE NYA SIA FIA?
Agbalẽ suesue 66 ye fo fu wɔ Biblia la, eye ame vovovo 40 ye ŋlɔe le ɣeyiɣi fe didime si awu fe 1,600 me. Gake ne amewoe ŋlɔ Biblia la, ke nu ka tae wogblɔ be etso “Mawu fe gbɔgbɔ me”? Kpuie ko la, nyagbɔgblɔ tso “Mawu fe gbɔgbɔ me” fia be Mawu gbɔe nya siwo woŋlɔ ɖe emea tso. Biblia ŋutɔ gblɔ be: “Gbɔgbɔ kɔkɔe ye ʋã amewo wogblɔ Mawu fe nyawo ɖi.” (2 Petro 1:21) Ne míagblɔe bubui la, Mawu to gbɔgbɔ kɔkɔea si nye Efe dɔwɔŋusẽ makpɔmakpɔa dzi, tsɔ gbedeasia na Biblia ŋlɔlawo. Ðeko wòle abe ale si dɔtɔ aɖe nabia tso efe agbalẽŋlɔla si be wòaŋlɔ lɛta aɖe na ye ene. Menye ame si ŋlɔ lɛta la tɔe lɛtaa nye o ke boŋ ame si gblɔ nyawo nɛ wòŋlɔ la tɔe.
Biblia ŋlɔla aɖewo se Mawu fe gbedeasia tẽe tso mawudɔlawo gbɔ. Ame bubuwo kpɔ ŋutegawo tso Mawu gbɔ. Le go bubu mea, Mawu tsɔ efe gbedeasia na amewo to drɔ̃ewo me. Togbɔ be Mawu ɖe mɔ na amewo be woazã woawo ŋutɔwo fe nyawo atsɔ aŋlɔ efe gbedeasia hã la, ɣeaɖewoɣi la egblɔa nya siwo tututu woaŋlɔ la na wo tẽe. Le nudzɔdzɔawo katã me la, Mawu fe susuwoe woŋlɔ, ke menye woawo ŋutɔ tɔ o.
Aleke míawɔ aka ɖe edzi bliboe be Mawu fe gbɔgbɔe ʋã Biblia ŋlɔlawo? Na míade ŋugble le kpeɖodzi etɔ̃ siwo na míeka ɖe edzi be Mawu gbɔe Biblia tso la ŋu.


text:
Nyabiabia Siwo Tso Exlẽlawo Gbɔ
Susu vevi kawo tae fe alafa gbãtɔ me Yudatɔwo “nɔ mɔkpɔkpɔ me” na Mesia la?
Le Yohanes Amenyrɔɖetsimela fe ŋkekeawo me la, “ameawo katã nɔ mɔkpɔkpɔ me, eye wonɔ bubum le wofe dzi me tso Yohanes ŋu be: ‘Alo eyae nye Kristo laa?’ hã.” (Luka 3:15) Anye nu ka tae Yudatɔwo nɔ mɔ kpɔm na Mesia la ɣemaɣi? Susu geɖewo tae.
Esi wodzi Yesu la, Yehowa fe dɔla ɖe eɖokui fia alẽkplɔla siwo nɔ wofe alẽwo ŋuti dzɔm le gbedzi le nuto si te ɖe Betlexem ŋu me. (1) Mawudɔla la gblɔ na wo be: “Wodzi Xɔla, si nye Kristo Afetɔ la, na mi egbea le David fe du la me.” (Luka 2:8-11) Eyome “dzifoʋakɔ gã aɖe va kpe ɖe mawudɔla la ŋu nɔ Mawu kafum nɔ gbɔgblɔm be: * ‘Ŋutikɔkɔe na Mawu le dzifo boo, eye ŋutifafa nanɔ ame siwo ŋu wòkpɔa ŋudzedze ɖo la dome le anyigba dzi.’”
Kakaɖedzitɔe la, mawudɔlaa fe nyatakaka sia kpɔ ŋusẽ gã aɖe ɖe alẽkplɔla bɔbɔɖokui siawo dzi. Enumake wodze mɔ yi Betlexem, eye esi wokpɔ Yosef kple Maria kpakple vidzĩ Yesu la, “woka nya siwo wogblɔ na wo tso ɖevi sue sia ŋu la ta” na wo. Nu si do tso emee nye be, “ame siwo katã se nya siwo alẽkplɔlawo gblɔ na wo la fe mo wɔ yaa.” (Luka 2:17, 18) Nyagbɔgblɔ “ame siwo katã se nya sia” fia be alẽkplɔlaawo ka nya siawo ta na ame bubuwo hã to vovo na Yosef kple Maria. Eye esi alẽkplɔlawo trɔ yi afe me la, “wonɔ Mawu dom ɖe dzi henɔ ekafum ɖe nu siwo katã wose hekpɔ, abe ale si wogblɔe na wo ene, la ta.” (Luka 2:20) Ðikeke mele eme o be alẽkplɔla mawo memia nu ɖe nya nyui siwo wose tso Kristo la ŋu dzi o!
Esi Maria kɔ efe ŋgɔgbevia va Yerusalem be woatsɔe aɖo Yehowa ŋkume abe ale si Mose fe Sea bia ene la, nyɔnu nyagblɔɖila Hana ‘de asi akpedada me na Mawu henɔ nu fom tso ɖevi la ŋu na ame siwo katã nɔ Yerusalem fe ɖeɖe la lalam.’ (2) (Luka 2:36-38; 2 Mose 13:12) Eya ta Mesia la fe dodo ŋuti nya yi edzi nɔ kakam.
Emegbe la, “ɣletivimefakala aɖewo tso ɣedzefenutowo me va Yerusalem, eye wobia be: ‘Afi kae Yudatɔwo fe fia si wodzi la le? Elabena míekpɔ efe ɣletivi esime míenɔ ɣedzefe, eye míeva be míade bubu eŋu.’” (Mat. 2:1, 2) Esi “Fia Herodes se nya sia la, dzika tso eya kple Yerusalem bliboa katã fo; eye esi wòfo dukɔ la fe nunɔlawo fe tatɔwo katã kple agbalẽfialawo nu fu la, ede asi wo biabia me be, afi kae woadzi Kristo la le hã.” (3) (Mat. 2:3, 4) Eya ta ame geɖe va nya be: Ame si anye Mesia la va ɖo! *
Luka 3:15, si me nyawo míeyɔ va yi la, ɖee fia be Yudatɔ aɖewo susui be Yohanes Amenyrɔɖetsimela anya nye Kristo la. Ke hã Yohanes na wonya be wofe susua mesɔ o, esi wògblɔ be: “Ame si le megbenye gbɔna la tri akɔ wum, ame si fe afɔkpawo nyemedze aɖe o. Ame ma atsɔ gbɔgbɔ kɔkɔe kple dzo anyrɔ mi.” (Mat. 3:11) Nya siwo Yohanes gblɔ ɖokuibɔbɔtɔe la ana woaganɔ mɔ kpɔm na Mesia la vevie wu.
Ðe wòanye be fe alafa gbãtɔ me Yudatɔwo nɔ te ɖe kwasiɖa 70 ŋu nya si wogblɔ ɖi le Daniel 9:24-27 dzi bu akɔnta henya ɣeyiɣi si me Mesia la ava? Ate ŋu anɔ eme ya, gake kpeɖodzi gobii aɖeke mele nya ma ŋu o. Nyatefeae nye be, le Yesu fe ŋkekea me la, susu vovovo siwo tsi tre ɖe wo nɔewo ŋu ye nɔ amewo si ku ɖe kwasiɖa 70-awo ŋu, eye wofe susuawo mesɔ kple gɔmesese si su mía si fifia kura o. *
Esenetɔwo, siwo ame geɖe buna be wonye Yudatɔwo fe kɔmama aɖe si ʋu yi ɖanɔ gbedzi la, susui be Mesia eve ye ado le fe 490 fe nuwuwu lɔfo. Gake mímate ŋu aka ɖe edzi be Daniel fe nyagblɔɖia dzie Esenetɔwo nɔ te ɖo bu wofe akɔntawo o. Ne eya dzie wonɔ te ɖo kura gɔ̃ hã la, asesẽ be fufofo si me tɔwo ɖe wo ɖokui ɖe aga tso amewo gbɔ alea fe akɔntabubu ma nakpɔ ŋusẽ ɖe Yudatɔ akpa gãtɔ dzi.
Le fe alafa evelia M.Ŋ. me la, Yudatɔ aɖewo xɔe se be kwasiɖa 70-awo anye tso ɣeyiɣi si wotsrɔ̃ gbedoxɔ gbãtɔa le fe 607 D.M.Ŋ. va se ɖe ɣeyiɣi si me wotsrɔ̃ gbedoxɔ evelia le fe 70 M.Ŋ. me. Gake ame bubuwo bui be nyagblɔɖia me vava do fome kple Maccabeewo fe ɣeyiɣia, si nye fe alafa evelia D.M.Ŋ. Eya ta amewo fe nu mesɔ le ale si woabu kwasiɖa 70-awo fe akɔnta la ŋu o.
Nenye ɖe amewo se kwasiɖa 70-awo me vava gɔme nyuie le fe alafa gbãtɔ M.Ŋ. me la, anye ne apostoloawo kple Kristotɔ bubu siwo nɔ anyi le fe alafa gbãtɔ me la azãe atsɔ aɖo kpe edzi be Mesia la va le ɣeyiɣi ɖoɖia dzi, eye be eyae nye Yesu Kristo. Ke hã kpeɖodzi aɖeke meli be Kristotɔ gbãtɔwo wɔ esia o.
Nu vevi bubu hã li si wòle be míade dzesii. Zi geɖe la, Nyanyuigbalẽŋlɔlawo yɔa Hebri Ŋɔŋlɔawo me nyagblɔɖi siwo va eme ɖe Yesu Kristo dzi. (Mat. 1:22, 23; 2:13-15; 4:13-16) Gake wo dometɔ aɖeke metsɔ Yesu fe anyigba dzi vava do fome kple nyagblɔɖi siwo ku ɖe kwasiɖa 70-awo ŋu o.
Eya ta míate ŋu afo nya ta be: Mímate ŋu agblɔ kple kakaɖedzi be ame siwo nɔ anyi le Yesu fe ŋkekea me la se kwasiɖa 70-awo ŋuti nyagblɔɖia gɔme nyuie o. Ke hã Nyanyuigbalẽawo na míekpɔ susu vevi bubu siwo tae amewo “nɔ mɔkpɔkpɔ me” na Mesia la ɖo.
^ mm. 4 Biblia la megblɔ be mawudɔlawo “dzi ha” esi wodzi Yesu o.
^ mm. 7 Ðewohĩ míabia be: Aleke ɣletivimefakalawo wɔ te ŋu tsɔ “ɣletivi” si wokpɔ esime wonɔ Ɣedzefe la do fome kple “Yudatɔwo fe fia” la dzidzi? Ðe wòanye be wose Yesu dzidzi ŋuti nya esi wonɔ mɔ zɔm to Israel-nyigba dzia?
^ mm. 9 Àte ŋu akpɔ gɔmesese si su mía si fifia ku ɖe kwasiɖa 70-awo ŋuti nyagblɔɖia ŋu le Ðo To Daniel fe Nyagblɔɖi La! fe ta 11.


text:
NU SI NANA WOKPƆA DZIDZƆ
Lɔlɔ̃
AMEGBETƆWO DINA BE WOALƆ̃ YEWO. Srɔ̃tɔwo, fomewo, alo xɔlɔ̃wo dome mavivi ne lɔlɔ̃ meli o. Eya ta edze fãa be lɔlɔ̃ nana amewo meléa tagbɔ dɔ o eye wònana wokpɔa dzidzɔ. Ke nu kae nye “lɔlɔ̃”?
Menye lɔlɔ̃ si nɔa ŋutsu kple nyɔnu dome ŋue wole nu fom tsoe le afi sia o, togbɔ be ema hã le vevie ya. Ke boŋ enye lɔlɔ̃ si de ŋgɔ wu, si nana ame tsɔa ɖe le eme na ame bubuwo, eye wòtsɔa wofe nyonyo ɖoa ŋgɔ na eya ŋutɔ tɔ. Enye lɔlɔ̃ si wotu ɖe Biblia fe mɔfiamewo dzi, eye vividoɖeameŋu kple seselelãme kpe ɖe eŋu.
Woɖɔ lɔlɔ̃ wòsɔ nyuie ale: “Lɔlɔ̃ gbɔa dzi blewu, eye wònyoa dɔme. Lɔlɔ̃ meʋãa ŋu o. Mefoa adegbe o, medoa eɖokui ɖe dzi glodzoo o, mewɔa nu si medze o, media eya ŋutɔ tɔ o, mebia dzi o. Meléa vɔ̃ siwo wowɔ ɖe eŋu la ɖi o. Mekpɔa dzidzɔ ɖe nu madzɔmadzɔ ŋu o, ke ekpɔa dzidzɔ ɖe nyatefe boŋ ŋu. Enɔa te ɖe nuwo katã nu, . . . ekpɔa mɔ na nuwo katã, edoa dzi le nuwo katã me. Lɔlɔ̃ nu metsina gbeɖe o.”—1 Korintotɔwo 13:4-8.
Lɔlɔ̃ sia tɔgbi “nu metsina gbeɖe o,” si fia be anɔ anyi ɖaa. Le nyatefe me la, enɔa sesẽm ɖe edzi. Eye esi wògbɔa dzi ɖi, nyoa dɔme eye wòtsɔna kena ta la, enye “ɖekawɔwɔ fe nublanu deblibo.” (Kolosetɔwo 3:14) Eya ta ame siwo lɔlɔ̃ sia bla la nɔa dedie eye dzi dzɔa wo togbɔ be womede blibo o hã. Le kpɔɖeŋu me, bu srɔ̃ɖekadodoa ŋu kpɔ.
“ÐEKAWƆWƆ ƑE NUBLANU DEBLIBO” LA BLA WO ÐEKAE
Yesu Kristo fia nu vevi aɖewo tso srɔ̃ɖeɖe ŋu. Le kpɔɖeŋu me, egblɔ be: “‘Ŋutsu agblẽ fofoa kple dadaa ɖi, eye wòaku ɖe srɔ̃a ŋu, eye wo ame evea woazu ŋutilã ɖeka.’ . . . Eya ŋuti nu si Mawu bla ɖekae la, ame aɖeke megama eme o.” (Mateo 19:5, 6) Mɔfiame vevi eve aɖewo ya teti dze le afi sia.
“AME EVEA WOAZU ŊUTILÃ ÐEKA.” Srɔ̃ɖeɖe ye nye amegbetɔwo dome fomedodo si me le kplikplikpli wu, eye lɔlɔ̃ ana woawɔ nutefe, si fia be ŋutsua alo nyɔnua mava zu “ŋutilã ɖeka” kple ame bubu aɖe si menye srɔ̃a o. (1 Korintotɔwo 6:16; Hebritɔwo 13:4) Nutefemawɔmawɔ nana womegakana ɖe ame dzi o, eye esia gblẽa srɔ̃ɖeɖe me. Ne ɖeviwo le fomea me la, agblẽ nu le woawo hã ŋu, eye wòana woase le wo ɖokuiwo me be womelɔ̃ yewo o, yewomele dedie o, alo ana woanɔ dziku dom.
“NU SI MAWU BLA ÐEKAE.” Azɔ hã srɔ̃ɖeɖe nye kadodo si le kɔkɔe. Srɔ̃tɔ siwo lɔ̃ ɖe nya ma dzi la dzea agbagba be yewoado ŋusẽ yewofe srɔ̃ɖeɖea. Ne kuxiwo do mo ɖa la, womenɔa mɔnu dim be yewoaɖe ta le srɔ̃ɖeɖea me o. Wolɔ̃a wo nɔewo vevie eye wonɔa te ɖe kuxiawo nu. Lɔlɔ̃ ma fomevi ‘doa dzi le nuwo katã me,’ ekpena ɖe wo ŋu wokpɔa kuxiwo gbɔ ale be ɖekawɔwɔ kple ŋutifafa nɔa srɔ̃ɖeɖea me.
Ne ɖokuitsɔtsɔsavɔ fe lɔlɔ̃ le dzilawo dome la, eɖea vi na wo viwo vevie ŋutɔ. Ðetugbui aɖe si ŋkɔe nye Jessica gblɔ be: “Dzinyelawo lɔ̃ wo nɔewo vevie eye wodea bubu wo nɔewo ŋu. Ne mekpɔ ale si nɔnye dea bubu fofonye ŋu, vevietɔ ne nɔnye le nu wɔm ɖe mí ɖeviawo ŋu la, medina be masrɔ̃ efe nuwɔna.”
Lɔlɔ̃ nye Mawu fe nɔnɔme vevitɔ. Le nyatefe me la, Biblia gblɔ be: “Mawu nye lɔlɔ̃.” (1 Yohanes 4:8) Eya ta mewɔ nuku be wogayɔ Yehowa be “Mawu dzidzɔtɔ” la o. (1 Timoteo 1:11) Ne míawo hã míedze agbagba srɔ̃ mía Wɔlaa fe nɔnɔmewo, vevietɔ efe lɔlɔ̃ la, dzi adzɔ míawo hã. Efesotɔwo 5:1, 2 gblɔ be: “Mizu Mawu srɔ̃lawo abe via lɔlɔ̃awo ene, eye miyi edzi miazɔ le lɔlɔ̃ me.”


text:
Ame Alafa Geɖewo Xlẽ Biblia Wolé Ðe Mɔ̃ Dzi
—See Alo Wɔ Efe Kɔpi Femaxee
“Enya se ŋutɔ, ewɔa dɔ ɖe ame dzi ale gbegbe, eye agbe le eme.”
“Enana mekpɔa ɖokuinye le Biblia me nudzɔdzɔ si xlẽm melea me.”
“Esese mati wò kpɔ gbeɖe o! Nyemese Biblia xexlẽ aɖeke wòwɔ dɔ ɖe dzinye alea gbegbe kpɔ o.”
Nya siawo tɔgbi sɔŋ ye ame siwo se Mateo fe agbalẽ si woxlẽ lé ɖe mɔ̃ dzi le Eŋlisigbe me heda ɖe jw.org la gblɔna.
Yehowa Ðasefowo xlẽ Biblia lé ɖe mɔ̃ dzi le Eŋlisigbe me zi gbãtɔ le fe 1978 me. Esi feawo va nɔ yiyim la, woxlẽ Biblia bliboa alo efe akpa aɖe lé ɖe mɔ̃ dzi le gbegbɔgblɔ 20 bubuwo me.
Esi woɖe Xexe Yeye Gɔmeɖeɖe Biblia yeyea ɖe go le Eŋlisigbe me le fe 2013 me la, eva hiã be woagbugbɔ axlẽe alé ɖe mɔ̃ dzi. Gake to vovo na esi wolé ɖe mɔ̃ dzi va yi, si ame etɔ̃ pɛ ko xlẽ la, ame vovovowoe axlẽ bibliameme 1,000 kple edzivɔawo dometɔ ɖe sia ɖe fe numenyawo le yeyetɔa ya me.
Ame vovovowo fe gbe sese le nuxexlẽa me kpena ɖe ame ŋu be wòanɔ Biblia me nudzɔdzɔawo kpɔm ɖaa le susu me. Togbɔ be womewɔe abe Biblia xexlẽ fe drama, si me hafofo kple gbeɖiɖi bubuwo ɖina le ene o hã la, ale si wowɔe la de agbe Biblia me nudzɔdzɔawo me le mɔ ɖedzesi aɖe nu.
Ebia ɖoɖo nyui wɔwɔ be ame gbogbo mawo naxlẽ Biblia fe akpa vovovoawo. Gbãa, ele be woaku nu me anya ame si le nu fom le mawunyakpukpui aɖe me, nu si efe nyaawo fia, kple seselelãme si wòtsɔ gblɔe. Le kpɔɖeŋu me, ne apostolo aɖee gblɔ nyaa, gake womeyɔ efe ŋkɔ tẽe le mawunyakpukpuia me o la, ke ame ka fe gbee woazã? Ne ɖikeke dze le nyaa me la, woate ŋu agblɔ be Toma ye gblɔe; gake ne nyaawo fia be amea tsi klokloklo la, woate ŋu agblɔ be Petro ye.
Woléa ŋku ɖe ame si le nu fom fe tsitsime hã ŋu. Ahiã be ɖekakpui naxlẽ apostolo Yohanes fe nya siwo wògblɔ esime wònye ɖekakpui, eye ame tsitsi naxlẽ apostolo ma ke fe nya siwo wògblɔ esime wòzu amegãɖeɖi.
Azɔ hã, ehiã be woadi nuxlẽla bibiwo. Wotiaa wo dometɔ akpa gãtɔ tso ame siwo le subɔsubɔm le Yehowa Ðasefowo fe alɔdzedɔwɔfe si le Amerika la dome. Wotiaa Nyɔ! me nyati aɖe fe memama ɖeka be amewo nadzra ɖo ava xlẽ ne woakpɔe ɖa be wonye nuxlẽla nyuiwo hã. Wonana woxlẽa Biblia fe akpa siwo nye amewo fe dzeɖoɖowo hã, siwo me seselelãme vovowo dzena le, abe dziku, blanuiléle, dzidzɔ, alo dziɖeleamefo ene. Esia nana wokpɔa nuxlẽlawo fe ŋutete kple nu si fomevi woate ŋu axlẽ nyuie wu.
Ne wode akpa si wo dometɔ ɖe sia ɖe axlẽ asi nɛ vɔ la, wovaa nyaléleɖemɔ̃dzi dɔwɔfe siwo le Brooklyn alo Patterson la dometɔ ɖeka va xlẽnɛ woléna ɖe mɔ̃ dzi. Wonana nuxexlẽdzikpɔla aɖe kpɔa egbɔ be nuxlẽlaa zã gbe si sɔ tsɔ xlẽ nua. Wotrɔa asi le agbalẽ si dzi woakpɔ axlẽ nua la ŋu etɔxɛ na nuxlẽlaa kple nuxexlẽdzikpɔlaa ale be woate ŋu ade dzesi tefe siwo wòle be woatɔ ɖo vie alo ate gbe ɖe nyawo dzi le. Nuxexlẽdzikpɔlaa ɖoa to Eŋlisigbe me Xexe Yeye Gɔmeɖeɖe Biblia si woxlẽ lé ɖe mɔ̃ dzi va yi la be wòakpe ɖe eŋu le mɔfiamewo nana me.
Wowɔa dɔ aɖewo tso nya siwo lém wole ɖe mɔ̃a dzi la ŋu enumake ne wole elém ɖi. Be nuxexlẽa nalé vi nyuie la, ehiãna ɣeaɖewoɣi be nuxlẽlaa naxlẽ nya alo nyagbe aɖewo zi geɖe eye ame si le wo lém ɖi la natia esiwo sɔ nyuie wu la tso wo dome.
Míenya ɣeyiɣi didi si wòaxɔ hafi woalé Eŋlisigbe me Xexe Yeye Gɔmeɖeɖe Biblia si woɖe ɖe go le fe 2013 me la katã ɖe mɔ̃ dzi o. Gake ne woxlẽ Biblia gbalẽ aɖe vɔ la, woadae ɖe jw.org, eye dzesi si afia be Biblia gbalẽ ma fe odio li la adze le Biblia gbalẽa fe ŋkɔ gbɔ.


text:
Wòe zɔ va míafe taɖaŋumɔ̃yaʋalawo dzi
dfdfdfd
Fonye kple danyewo, le taɖaŋumɔ̃yaʋala sia dzi la, mele ŋusẽ dom wò be nàke ɖe nu siwo katã nyaku ɖe Eʋegbe ŋuti la ŋu le edzi. Ale wònye mɔ nukpɔkpɔ hã be; nàse nuxexlẽ, ale nàte ŋu agbugbɔ atrɔ lɔwo va wò taɖaŋumɔ̃ alo wò asimekafomɔ̃wo dzi bɔbɔe femaxe. Waowoenye: Eʋekɔnuwo, hadzidziwo, lododowo, hakpawo kple nu bubu fomevi aɖe siwo ŋu nàke ɖo la :
Gbã: Nànya,eye nàkeɖe Eʋedukɔ ŋutinya ŋutɔŋutɔ ŋuti nyuie.
Evelia: Nàte ŋu asrɔ̃ Eʋegbe xexlẽ bɔbɔe, eye
Etɔ̃lia: Nubabla Yeye la menyawo xexlẽ le Eʋegbe me.
Míafe dɔwɔha la katã le tsaɖiɖi bɔkɔɔ dom na wò le Eʋedukɔ taɖaŋumɔ̃yaʋala sia dzi ; miafe aɖaŋuɖoname wozɔ va nyuie, eye woanye nu siwo akpe ɖe mía ŋuti hena asitɔtrɔ nyuie ɖe dɔ sia fe dziyiyi ŋuti la me.
Mawu ne yrawò le esi nètsɔ ɖe le eme la ta.


text:
2 Eya ta ne dzidefoname aɖe li le Kristo me, ne akɔfafa na ame lɔlɔ̃tɔe aɖe li, ne gbɔgbɔmehadede* aɖe li, ne lɔlɔ̃ kple dɔmetɔtrɔ li la,2 mina nye dzidzɔ la nagba go to esia me be, susu ɖeka kple lɔlɔ̃ ɖekae le mia si, miewɔ ɖeka,* eye tamesusu ɖeka le mia si.+3 Migawɔ naneke le dzrehehe+ alo bubu dzodzro didi+ ta o, ke boŋ mitsɔ ɖokuibɔbɔ bu ame bubuwo be wonye gã wu mi,+4 ale be miaganɔ miawo ŋutɔ miafe nyonyo ko dim o,+ ke miadi ame bubuwo hã fe nyonyo.+5 Mina tamesusu fe nɔnɔme sia si nɔ Kristo Yesu me la nanɔ miawo hã mia me,+6 ame si togbɔ be enɔ Mawu fe nɔnɔme me hã la,+ mebui kpɔ be yeaʋli ɖofe be ye kple Mawu yewoasɔ o.+7 Ao, ke boŋ eɖi gbɔlo eɖokui, eye wòtsɔ kluvi fe nɔnɔme+ heva zu amegbetɔ.+8 Azɔ hã, esi wòva abe amegbetɔ ene* la, ebɔbɔ eɖokui, eye wòɖo to yi ɖase keke ku me ke,+ ɛ̃, yi ɖase ku me le fuwɔameti* ŋu.+9 Esia tututu tae Mawu doe ɖe dzi wòle ɖofe si kɔ wu,+ eye wòlɔ̃ faa tsɔ ŋkɔ si fo ŋkɔ bubuwo katã ta la nɛ,+10 ale be ame siwo le dzifo kple ame siwo le anyigba dzi kpakple ame siwo le anyigba te la,+ nadze klo le Yesu fe ŋkɔ me,11 eye aɖe sia aɖe naʋu eme be Yesu Kristoe nye Afetɔ+ la, hena Mawu Fofo la fe kafukafu.12 Eya ta nye lɔlɔ̃tɔwo, ale si mieɖoa to ɣesiaɣi, menye le nye anyinɔɣi ɖeɖe ko o, ke boŋ geɖe wu azɔ esi nyemele mia gbɔ o la, miyi edzi miatsɔ vɔvɔ̃ kple dzodzo nyanyanya anɔ miafe ɖeɖekpɔkpɔ ŋuti dɔ la wɔm.13 Elabena Mawue nye ame si doa ŋusẽ mi, eye wònaa didia kple ŋusẽ la mi be miawɔ nu si dzea eŋu.14 Miyi edzi miawɔ nuwo katã liʋiliʋĩlilĩ+ kple nyaʋiʋli+ manɔmee,15 ale be miazu ame dzadzɛwo kple fɔmaɖilawo, Mawu fe vi+ siwo nye mokakamanɔŋutɔwo le dzidzime gɔglɔ̃ totro kpaɖikpaɖi titina,+ ame siwo dome miele keklẽm le abe akaɖiwo ene le xexea me,+16 esi mielé agbenya la me ɖe asi goŋgoŋ.+ Ale be makpɔ susu si ta matso aseye ɖo le Kristo fe ŋkeke la dzi, ne manyae be nyemefu du dzodzro alo wɔ dɔ sesĩe dzodzro o.17 Gake ne wotrɔm le kɔkɔm ɖi abe nunovɔsa+ ene ɖe vɔsa+ la kple subɔsubɔdɔ kɔkɔe* si gbɔ miafe xɔse kplɔ mi vɛ la dzi hã la, dzi le dzɔyem, eye mele dzidzɔ kpɔm kpli mi katã.18 Nenema kee miawo hã dzi nedzɔ mi, eye mitso aseye kplim.19 Ke mele mɔ kpɔm le Afetɔ Yesu me be madɔ Timoteo+ ɖo ɖe mi kpuie, ale be ne mese mia gbɔ nyawo la, dzi naɖo fonye.20 Elabena ame aɖeke mele asinye si fe nɔnɔme de etɔ nu, si akpɔ miafe nyawo gbɔ ale si dze o.21 Elabena ame susɔeawo katã la, woawo ŋutɔwo tɔ ko dim wole, menye Yesu Kristo tɔ o.22 Ke mienya ale si wòɖee fia be yedze, eye abe vi+ kple tɔ ene la, nenema wòsubɔ kplim abe kluvi ene le nya nyui la dodo ɖe ŋgɔ me.23 Eya ta eyae mele mɔ kpɔm be madɔ ɖa, ne menya kpɔ ale si nuwo anɔ nam ko.24 Ɛ̃, meka ɖe edzi be ne enye Afetɔ la fe lɔlɔ̃nu la, nye ŋutɔ hã mava kpuie.+25 Gake fifia la, mekpɔe be ehiã be madɔ nɔvinye Epafrodito, nye hadɔwɔla kple hatisrafo, si nye miafe ame dɔdɔ si va kpɔ nye hiahiãwo gbɔ la ɖe mi,+26 elabena ele edzrom vevie be yeakpɔ mi katã, eye wòlé blanui be miese be yeva dze dɔ.27 Nyatefee, edze dɔ de kuku ge kloe; ke Mawu kpɔ nublanui nɛ, le nyatefe me la, menye na eya ɖeɖe ko o, ke na nye hã, ale be nuxaxa nagakpe nuxaxa nam o.28 Eya ta mele eɖom ɖe mi kaba, ale be ne miekpɔe la, dzi nagadzɔ mi ake, ale be nye hã maɖe dzi ɖi.29 Eya ta mixɔe abe ale si miewɔna ɖaa ene le Afetɔ la me kple dzidzɔ blibo, eye miyi edzi miade bubu ame siawo fomevi ŋu vevie,+30 elabena Kristo* fe dɔwɔwɔ tae wòde kuku ge kloe ɖo, eye wòtsɔ efe agbe* de afɔku me, be wòaxɔ ɖe mia tefe le afi sia asubɔm.+
Etenuŋɔŋlɔ
^ Egɔmeɖeɖe tẽe, “ɖetsɔtsɔ le ame nɔewo me fe gbɔgbɔ.”


text:
Ŋkuɖoɖo Yesu Kristo Dzi
“Minɔ esia wɔm hena ŋkuɖoɖo dzinye.”—LUKA 22:19.
Susu si tae ame aɖewo ɖua Kristmas.
Ame aɖewo gblɔna be Yesu koŋ tae yewoɖua Kristmas ɖo. Woɖua Kristmas be yewoatsɔ aɖo ŋku efe dzigbeŋkeke dzi.
Nu ka tae taɖodzinua gbɔ menya ɖona o?
Hafofo kple wɔna siwo yia edzi le Kristmas ɖuɣi la fe akpa gãtɔ medo fome kple Yesu Kristo fe ŋutinya o. Ame miliɔn geɖe siwo ɖua azã sia mexɔ Yesu dzi se o; wo dometɔ aɖewo mexɔe se be enɔ anyi kpɔ gɔ̃ hã o. Le asitsalawo gome la, Kristmas ɖuɣia nye adzɔnuwo fe boblodoɣi, ke menye ɣeyiɣi si me woaɖo ŋku Yesu dzi o.
Biblia me nya kawoe ate ŋu aɖe vi?
‘Amegbetɔvi la va be yeatsɔ yefe luʋɔ ana wòanye tafe ɖe ame geɖewo ta.’ (Marko 10:45) Edze fãa be menye Yesu fe dzigbeŋkeke dzie wògblɔ nya siwo dze le nyati sia fe gɔmedzedze la o, ke boŋ le zã si do ŋgɔ na efe ku la dzie. Le zã ma me la, eɖo wɔna bɔbɔe aɖe anyi be woatsɔ anɔ ŋku ɖom yefe ku dzi. Gake nu ka tae Yesu di be woaɖo ŋku yefe ku dzi, ke menye yefe dzigbe o? Elabena Yesu fe vɔsakua ʋu mɔnukpɔkpɔ ɖi na nutefewɔlawo be woanɔ agbe tegbee. Biblia gblɔ be: ‘Nu vɔ̃ fe fetue nye ku, gake nunana si Mawu nana lae nye agbe mavɔ to Kristo Yesu mía Afetɔ la dzi.’ (Romatɔwo 6:23) Eya ta fe sia fe la, Yesu Kristo yomedzelawo ɖoa ŋku efe kua dzi le ŋkeke si dzi efe kua dze le fea me dzi, eye wobunɛ be enye “xexea ɖela,” ke menye vidzĩ kokoe o.—Yohanes 4:42.
“Kristo . . . kpe fu le mia ta, eye wògblẽ kpɔɖeŋu ɖi na mi, be miadze yefe afɔɖofewo yome pɛpɛpɛ.” (1 Petro 2:21) Be nàde bubu Yesu ŋu ahaɖo ŋku edzi la, ele be nàsrɔ̃ eyama, si nye nunyala si de blibo la fe kpɔɖeŋu. Azɔ hã, de ŋugble le Yesu fe dɔmetɔtrɔ, dzigbɔɖi kpakple ale si dzi nɔ efo ɖe nu nyui wɔwɔ ŋui la ŋu, eye nàdi mɔ siwo dzi nàto asrɔ̃ efe kpɔɖeŋua le wò gbe sia gbe gbenɔnɔ me.
“Xexea me fiaɖufe la trɔ zu mía Afetɔ kple efe Kristo fe fiaɖufe, eye aɖu fia tso mavɔ me yi mavɔ me.” (Nyaɖeɖefia 11:15) Ne èle ŋku ɖom Yesu Kristo dzi la, bu nu si wɔm wòle fifia la ŋu. Yesu nye Fia si le dzi ɖum le dzifo. Mawu fe Nya la gblɔ nya ɖi tso Yesu ŋu be: “Adrɔ̃ ʋɔnu na ame dahewo le dzɔdzɔenyenye me, eye wòatso afia na anyigba dzi hiãtɔwo ɖe etefe.” (Yesaya 11:4) Dziɖula ŋusẽtɔ ye ate ŋu aɖe nɔnɔme nyui siawo afia, ke menye vidzĩ kokoe o.


text:
Malaria
Asrã nye dɔleame si tso mu gbɔ na amegbetɔwo kple la bubuwo si tsoa parasitic protozoanwo (cell ɖeka fe nugbagbevi) na 'Plasmodium' gbɔ.[1] Malaria hea dzesiwo abe feva, ɖeɖiteameŋu, trutru and taɖuiwo vɛ. Le efe ŋusɛ̃ nu la, ehea ŋutigbale fufuu, lamedzetsiwo, ɖime alo ku.[2] Dzesi siawo dzea egɔme enuenu tso ŋkeke ewo yiɖe ŋkeke wuiatɔ le mu fe ameɖuɖu megbe. Dɔlele dzesiwo agatrɔ va le ɣletiwo megbe ne ame aɖe mexɔ dɔyɔyɔ blibo o.[1] Le amesiwo me dɔlelea vɔ le la, egbugbɔ lele nu mesena o. Dɔ malemale dziɖuɖu nɔnɔme sia dzona le ɣeyiyi abe ɣletiwo kple fewo me ne nye be malaria mega le ame o.[2]
Zi geɖee la, woxɔa dɔlele sia tso munɔ si ŋu dɔlelea le fe ameɖuɖu gbɔ'Anopheles' mosquito. Ameɖuɖu sia ɖea parasitewo tso mu fe ta me ɖe ame fe ʋu[1] me. Parasitewo zɔa yi na akla gbɔ afisi wotsina hedzi na ɖo. Plasmodium fe fome atɔ ateŋu ahe dɔlele ve eye amegbetɔwo ma ne.[2] Ame fe kuku geɖe tso P. falciparum with P. vivax, P. ovale gbɔ, eye P. malariae hea asrã siŋu ŋuse mele o la ve.[1][2] P. knowlesi fomewo mena dɔlele amegbetɔwo kabakaba o.[1] Wokpɔna malaria to ʋumedodo tso ʋu lewo, alo kple Asrã fe antigen kpɔkpɔ dodokpɔwo.[2] Wowɔ mɔnusiwo woaza 'polymerase chain reaction' atsɔ kpɔ parasite fe DNA , gake mebɔ ɖe afisiwo malaria bɔ le o elabena woxɔ asi eye womele bɔbɔe o.[3]
Woateŋu aɖekpɔtɔ dɔa fe lele to mu fe amemaɖumaɖu me le mudɔwo kple mutikewo zaza me, alo to mu fe dzidzi tsotsoɖa mɔnuwo dzi abe nugbagbeviwowuwu fe atikewo tsisisi kple tsimatsamatsawo fe ɖeɖeɖa.[2] Atikewɔwɔ na malaria nutsitsi fe mɔnuvovowo li asrã nutsitsi na mɔzɔla siwo yina afisi dɔlelea le. Enye didi be woaza atikea 'sulfadoxine'/pyrimethamine na vidziwo kple funɔwo le dzinuetɔ gbãtɔwo me fe fufɔfɔ le tefesiwo malaria bɔ ɖo. Togbɔ be ehia ha la, vaccine aɖeke meli o, gake agbagbadzedze na efe wɔwɔ le edzi yim.[1] Malaria fe atike si dzi woda asi ɖoe nye fufofo na asrãmɔxenu fe atikewo si me 'artemisinin' le.[1][2] Atikewɔwɔ evelia enye mefloquine, lumefantrine, alo sulfadoxine/pyrimethamine.[4] Woateŋu aza 'Quinine' kpeɖe 'doxycycline' ne artemisinin meli o.[4] Le tefe siwo dɔlelea bɔ ɖo la, ehia be woakpɔ malaria hafi woadze atike zaza me ɖe atike fe dɔmawɔmawɔ ta atike fe ŋuse dzi ɖe kpɔtɔ.Atikewo fe dɔmawɔmawɔ he malaria fe atikewɔwɔ geɖewo ve; le kpɔɖeŋu me, 'chloroquine'-resistant P. falciparum kaka yiɖe malaria nɔfe geɖewo, eye resistance na artemisinin va zu problem le Anyigbeɣedzefe Asia fe akpa aɖewo.[1]
Dɔlelea bɔ ɖe tropicwo kple tropicviwo nutome siwo te ɖe anyigbatitina la ŋu me.[2] Eɖewoe nye Sub-Saharan Africa, Asia, and Latin America. World Health Organization bui be le fe 2012 me la, malaria le ame million 207 . Le fema me la, dɔa wu ame abe tso 473,000 yi 789,000 ene siwodometɔ geɖe nye ɖeviwo tso Africa.[1] Malaria kple ahedada wodoa ka ɖeka eye wogblea nu le du fe ŋgɔyiyi ŋu.[5][6] Le Africa la, wobuibe egblea ga woade abe $12 billion USD le fe ɖeka me to efe dada , dɔmateŋuwɔwɔ kple nugbegble le tourism ŋu la me.[7]
ReferensiwoTrɔe
- ↑ 1.0 1.1 1.2 1.3 1.4 1.5 1.6 1.7 1.8 "Malaria Fact sheet N°94". WHO. March 2014. Retrieved 28 August 2014.
- ↑ 2.0 2.1 2.2 2.3 2.4 2.5 2.6 2.7 Caraballo, Hector (May 2014). "Emergency Department Management Of Mosquito-Borne Illness: Malaria, Dengue, And West Nile Virus". Emergency Medicine Practice 16 (5).
- ↑ Nadjm B, Behrens RH (2012). "Malaria: An update for physicians". Infectious Disease Clinics of North America 26 (2): 243–59. PMID 22632637. doi:10.1016/j.idc.2012.03.010.
- ↑ 4.0 4.1 Organization, World Health (2010). Guidelines for the treatment of malaria (2nd ed. ed.). Geneva: World Health Organization. p. ix. ISBN 9789241547925.
- ↑ Gollin D, Zimmermann C (August 2007). Malaria: Disease Impacts and Long-Run Income Differences (PDF) (Report). Institute for the Study of Labor.
- ↑ Worrall E, Basu S, Hanson K (2005). "Is malaria a disease of poverty? A review of the literature". Tropical Health and Medicine 10 (10): 1047–59. PMID 16185240. doi:10.1111/j.1365-3156.2005.01476.x.
- ↑ Greenwood BM, Bojang K, Whitty CJ, Targett GA (2005). "Malaria". Lancet 365 (9469): 1487–98. PMID 15850634. doi:10.1016/S0140-6736(05)66420-3.


text:
NU XƆASI SIWO LE MAWU ƑE NYA LA ME | HOSEA 1-7
Edzɔa Dzi Na Yehowa Ne Míeɖe Lɔlɔ̃ Vavã Fia—Ðe Wòdzɔa Dzi Na Wò Hã?
Kukuɖeameŋu, nutefewɔwɔ, anukwareɖiɖi kple nu malɔmalɔ̃ le ame gbɔ ye ʋãa ame wòɖea lɔlɔ̃ vavã fiana. Yehowa zã Hosea kple srɔ̃a mawɔnutefe Gomer fe kpɔɖeŋua tsɔ fia nu tso lɔlɔ̃ vavã kple tsɔtsɔke ŋu.—Ho 1:2; 2:7; 3:1-5.
Mɔ ka nue Gomer ɖee fia le be lɔlɔ̃ vavã mele ye si o?
Mɔ ka nue Israel-viwo ɖee fia le be lɔlɔ̃ vavã mele yewo si o?
Mɔ ka nue Hosea ɖe lɔlɔ̃ vavã fia le?
Mɔ ka nue Yehowa ɖe lɔlɔ̃ vavã fia le?
BIABIA SI ŊU NÀDE ŊUGBLE LE: Mɔ ka nue mate ŋu aɖe lɔlɔ̃ vavã afia Yehowa le?


text:
Biblia Me Biabiawo Ƒe Ŋuɖoɖowo
Tameɖoɖo aɖe tae míafe anyigba li ɖoa?
Míafe anyigba sia koe sɔ na agbenɔnɔ. Tsi wɔa akpa vevi aɖe le míafe agbe lelé ɖe te me, eye esɔ gbɔ ɖe anyigba dzi fũu. Anyigba fe viaviã, efe totro kple xlãfofo ɣe la siaa nye nu siwo sɔ pɛpɛpɛ ale be atsiafuwo nagabla azu tsikpe alo woaxɔ dzo gbãgbãgbã ahamie o. Eye ya si fo xlã anyigba la kple nuheŋusẽ siaa kpɔa eta tso ɣe fe keklẽ wuamewo si me. Kadodo si le nu miemiewo kple lãwo dome si wɔe be wotea ŋu léa agbe ɖe te le anyigba dzi la wɔ nuku ŋutɔ. Le esia ta, ame geɖe va fo nya ta be, tameɖoɖo aɖe tae wowɔ míafe anyigbaa ɖo.
Gake ɖewohĩ àbia be, ‘Ðe fukpekpe kple nu madzɔmadzɔ wɔwɔ hã nye tameɖoɖo ma fe akpa aɖea?’
Ðe tameɖoɖo si ta wowɔ anyigba ɖo la ava emea?
Ðe wowɔ anyigba la be wòanye afe kple dzidzɔtefe na ame siwo dea bubu wo nɔewo ŋu eye wolɔ̃ wo Wɔla la. Eya ta, tameɖoɖo le amegbetɔ fe agbe ŋu sãsãsã wu atiwo, alo lãwo fe agbe. Míate ŋu adze si mía Wɔlaa eye efe lɔlɔ̃ kple dzɔdzɔenyenye ate ŋu alé dzi mí, eye míate ŋu asrɔ̃e hã.
Mía Wɔlaa ate ŋu ana efe tameɖoɖo ɖe sia ɖe nava eme pɛpɛpɛ. Eya ta, míate ŋu aka ɖe edzi be aɖe fukpekpe kple nu madzɔmadzɔ wɔwɔ ɖa, eye wòawɔ míafe anyigbaa wòazu dzidzɔtefe deblibo na amefomea.


text:
This translation is incomplete. Please help translate this article from English.
Nutsotso sia ɖɔna nuhiahia siwo dze be nenɔ app si hafi woateŋu amae le Firefox fe Marketplace. Wowɔ nuhiahia siawo be woasɔ kple app wɔlawo kple ezalawo fe hiahia tso Firefox fe Marketplace. Ewɔlawo di nuhiahiawo si dzi kakaɖedzi le, vɔ̃e aɖeke me le eme o eye woateŋu axɔ edzi se be atu yewo fe asitsatsa ɖe dzi. Le go bubu me la, ezalawo di kakaɖedzi be appwo le dzɔdzɔe, awɔ dɔ le yewo fe mɔ dzi, eye be awɔ dɔ siwo wogblɔ be awɔ la. App fe nuhiahia siwo gbɔna fe taɖodzinu enye be sɔsɔ anɔ hiahia siawo me.
Esiawoe nye Mozilla fe nudidiwo tso nusi app fe emegbugbɔtoto nye kple nusi menye o:
- Woaza nudzidzenu le sɔsɔe, ɖokuitɔmadimadi kple kakaɖedzi me. App fe emegbugbɔtoto ŋuwɔwɔ me le ɖoɖonu manye agbonudzɔla o, ke boŋu be woanye taɖodzinu si dzixɔse le be ana megbe nutsotso si akpe ɖe ewɔlawo ŋu be woakpɔ dzidzedze nyuie.
- Emegbugbɔtolawo menye QA fe team o! Ne wo le emegbugbɔtoto wɔm la, amea ɖe akpɔ app fe dɔwɔwɔ eye aza miniti vie asɔe kpɔ abe alesi ezala ha azae.
- Ne nye be app aɖe fe emegbugbɔtoto meyi dzi nyuie o la, woa ɖe eme nyuie na ewɔla tso numasɔmasɔ si wokpɔ, mɔsiwo dzi woato agagbugbɔ wɔ bubu, eye ne ehia la, ele be emegbugbɔtola nafia mɔ nyuitɔ ewɔla to agbale veviwo nana me alo ana aɖaŋu tso nusiwo ŋu wo le be woatrɔ asi le la.
- Emegbugbɔtolawo mana nutsotso tso alesi wokpɔ app la o, negbe alesi wowɔa dɔe. Le kpɔɖeŋu me, woma ɖe asi le app metsonu si wo ŋlɔ̃ kple amadede dzee le aŋtiɖiɖi fe agbale dzi la ŋu elabe menya kpɔ o, ke boŋ woaɖe asi le eŋu ne womateŋu axlee o.
- Miekana ɖe ewɔlawo dzi ɣesiayi. Ne me kaɖedzi be woaɖe asi le app ŋu o la, numegbugbɔtolawo nabia biabiawo hafi ana asiɖeɖe fe nutsotso. Womaɖe asi le appwo ŋu (le nyanya me) le platform fe nyawo si ŋu ewɔla mateŋu awɔ naneke tsoe o; gake miateŋu ada si ɖe dzi o, ne miateŋu akpɔ app fe dɔ wɔwɔ o.
Dedienɔnɔ
Nyanyawo tso alesi app fe dedienɔnɔ le le afi sia: https://wiki.mozilla.org/Apps/Security
- Edze be woadzra app fe manifest ɖo ɖe nɔnɔme xoxo me abe app tɔ ene.
- Edze be woadzra app fe manifest ɖo abe Content-Type tatɔ na application/x-web-app-manifest+json.
- Me le be Appwo na zã redirectwo alo iframewo akɔ xɔ nusi womeɖe mɔ na ewɔla be woazã o.
- Ele be gblɔ mɔɖeɖe fe biabiawo le app fe manifest ŋu nyuie eye woana numekɔkɔ tso nusi ta mɔɖeɖewo hia la.
- App siwo kpɔ type gome la ato kpɔkpɔ bubu dzi, abe code fe emegbugbɔtoto, tso efe dɔwɔna siwo ateŋu agblɛ kple ezãla fe data fe vɔvɔ to APIs veviwo zaza me.
- Content-Security-Policy (CSP) si me woɖe le app fe manifest la nana nusi app fe code ateŋu wɔ. Efe default, ne nye be womekɔ eŋu nyuie na app siwo mele vevie o la, le abe website ɖesiaɖe ko ene; woxea mɔ geɖe na app siwo kpɔ type gome geɖe la. Asidadaɖedzi fe nutsotso si wona na ne woɖoe ɖa Firefox fe asime la, afia CSP fe madzɔmadzɔwo le wo app dzi- gake nɔ ŋudzɔ le false-positivewo ŋu kple zaza le flefe siwo woŋutɔ meza na o.
Privacy
- Ele be ewɔla nana privesi fe pɔlisi ne wole ɖoɖoɖa wɔm, gake nuhiahia aɖeke meli na ɖoɖo kple emenuwo o. Mɔɖeɖe be aza miafe privacy policy template. Hekpeɖe ŋu la, kpɔ miafe privacy policy guidelines.
Emenuwo
- Womeɖea mɔ na appsiwo me le miafe Content Guidelines si gbɔna dzi o. Ne ebu be efe xɔxɔ hia la, taflatse, bia emegbugbɔtolawo be woana eŋukɔkɔ, nenye be app me le klalo me be woaɖo ɖa o. Miedi be miakpe ɖe ŋuwo be anɔ mɔ nyuie dzi, wube agble ɣeyiyi ɖe nusi dzi wome da asi ɖo o la ŋu.
- Tso Dzove le 2014 me la, ele be appwo kata axɔ rating tso International Age Rating Coalition (IARC) gbɔ. Be axɔ rating sia la, miafia questionnaire kpuie wo esime ne le ɖoɖoɖa wɔm, eye axɔ rating tso wo ŋuɖoɖo ŋu enumake. Nutsotso geɖe tso rating ŋu le here.
- Ele be screenshots kple eŋunyawo si woɖo ɖe Firefox Marketplace n adze axɔ ɖe app ŋu nyuie. Ateŋu akpe 1-2 "marketing" fe nɔnɔme siwo fia efe xɔxɔdzedzeme, asɔ featurewo kpɔ, alo awɔ wo fe ŋutɔ didime; gake, ele be app fe screenshot ɖeka godoo anɔ dɔwɔm, be ezalawo ateŋu akpɔ do ŋgɔ nusi tutu xɔ ge woala. Ne nye be wo screenshotwo fe ɖe nye splash alo launch screen la, ele be na kpe wo application fe dɔwɔfe fe screenshot ɖe ŋu.
- Le app fe manifest me la, ele be locale keys asɔ kple localizations siwo wo app ateŋu axɔ. Ne ena locale key le Polish me la, ezãlawo adi be wo app ne nɔ gbe ma me.
- Ele be app fe icon ne sɔ Firefox OS app icons style guide dzi. Negbe 128 x 128 fe icon koe dze, gake woga ɖe mɔ 512 x 512 fe icon ha (ne edi nu ge ɖee la, kpɔ Icon implementation for apps.) Nyae be na iconwo ateŋu nɔ nogoo, dzogoe ene si le kotoo, alo dzokoe ene, abe ale si wo le style guide me.
Emenuwo fe mɔfianuwo
List sia ɖɔɔna nusiwo medze be nenɔ Firefox fe asi me o. List sia fiaana nu, nuwuwu meli nɛ o eye woateŋu agbugbɔ tu ɖe dzi. Ne nye be wokpɔ be application ɖe da le seawo dzi la, Mozilla aɖe application ɖa le Firefox fe asi me.
- Womedi amama me nɔnɔ fe kpɔkpɔ alo dzrewɔwɔvivivo fe nuziwo aɖe ke o.
- Womedi nusiwo adze agɔ ɖe amebubu fe dzɔdzɔenyenye abe nunya asinudɔ alo agbalɛtɔnyenye dzɔdzɔenyenye bubuwo alo ɖokuisinɔnɔ alo amewodomenɔnɔ dzɔdzɔenyenye o.
- Womedi emenu si wowɔ bewoagble nu le Mozilla alo ezalawo ŋu o (abe code si gblea nu, viruswo, spyware alo malware).
- Womedi emenu si mele se nu o alo dea semanɔnuwo wɔwɔ dzi.
- Womedi emenu si nye ameblenu, amekplɔtramɔnu, nutovlo alo si wowɔ be woakpeɖe finu wɔwɔ ŋu.
- Womedi emenu si kpea ɖe loto dada ŋu o.
- Womedi emenu si wɔ na asitsatsa le semanɔnuwo alo asitsanuwo alo sevisi siwo le wofe kplɔkplɔ te.
- Womedi emenu si xɔa nu le ɖeviwo gbɔ o.
- Womedi emenu si ɖea ame dzi kpɔtɔ na, dea vɔvɔ ame me, hea dzre de amewo do me, alo doa ame memama de dzi tso ame aɖe ŋu alo habɔbɔ ɖe wofe fe, nyɔnu alo ŋtsu nyenye, ŋtigbale, tsofe, dzɔfe, subɔsubɔ, gbɔdɔdɔ fe mɔnu siwo ne lɔ̃, wɔmetɔnyenye, subɔsubɔ, anyigbadzi dzɔtsofe alo hanu bubuwo alo si nye amemalɔ̃malɔ̃ fe nufo.
- Womedi emenu si blea ezala tso nuflefle ŋu o.
Dɔwɔwɔ
- Ele be numegbugbɔtola na za app fe akpa gbãtɔ siwo tsa si le. Woagblɔ na ewɔla tso vodadawo to efe dodo ɖe dzi me kple nuteɖeamedzi viaɖewo ŋu, gake esiawo mana be woada asi ɖe app dzi o.
- Mele be app nagblɛ nu le system fe dɔwɔwɔ alo efe kalili ŋu o.
Zaza
- Ele be ewɔla nadze agbagba ado app fe layout ɖe dzi na efe target platform. Nusi ta nuhiahia sia hia ɖoe nye be woale numadzedziwo, abe:
- App si woɖo ɖa na nufomɔ si nye desktop fe site.
- App si mehia be woakekee hafi woama ɖe screen fe tefe o (bui be 320x480 fe app si ko ateŋu nɔ dzigbe fe kɔna me na tablet, eye screen kpɔtɔa le fuflu. Womebu esia be adzɔ o!)
- Ele be app na za eyeaŋtɔ fe zɔzɔ mɔnuwo eye ada susu ɖe browser chrome alo hardware fe back button, si me le mɔ ɖesiade dzi o.
- Le kpɔɖeŋu me, womeaxɔ app ne nye be numegbugbɔtola tsa to tefeaɖe le app ame eye megateŋu gbugbɔ tsa yi megbe o. Medze be appwo na wɔ button bar si bɔ ɖe appwo si le xoxo o.
- Le Firefox OS v1.1 kple bubu gawo la, ateŋu akpe chrome ɖe manifest property ŋu bena a akpe tsatsa fe kɔntrolwo.
- Ele be tsatsa fe elements, abe buttons kple links anɔ bɔbɔe be woa tɔ asi zi eve.
Blocklisting fe policy
Miekpɔ mɔ be mi mazae kpɔ o, gake mɔɖeɖe li na ɖe ɖa ("blocklist") app si wo publish eye wokpɔ emegbe be medzɔ ɖe sekuriti, praivesi, alo emenuwo fe hiahiawo, alo app siwo ɖea system alo network fe dɔwɔwɔ dzi kpɔtɔ na. Woagblɔ na ewɔlawo tso eŋu hafi woaɖe app ɖa, miabui be enye dokɔmevi nyuie negbe mienya nya bubu tso eŋu, eye miaxɔ kpekpeɖeŋu blibo tso app fe emegbugbɔtolawo gbɔ be miagblɔ nusi le dzi yim eye axɔ mɔxenu si wodzra ɖo. Kpɔɖeŋu tɔxeawo tso nusiwo ahe app fe heheɖa woe nye:
- Phishing
- Spamming
- Emenuwo fe trɔtrɔ tso Puppy Pictures v1.0 yi Brutal Violence v1.0 (le emenuwo fe rating matuɖedzi me)
- App fe agbe baɖa nɔnɔ ɖe ezala geɖewo ŋu— kafomɔ fe dɔwɔwɔ dzi ɖe kpɔtɔ, ana gbugbɔ sisiwo, ana ezala fe data fe vɔvɔ, etc. esime ezalawo mateŋu agblɔ app and where it isn't solved by rebooting the device.
- An app being used for attacks on the network, such as a distributed denial of service (DDOS).
Nya bubuwo
Resource siwo gbɔna la na nufiafia geɖe tso numetoto mɔwo kple numetolawo:
- Reveiwers test criteria — axa sia ɖɔ dodokpɔ siwo numetolawo woawɔ na wo appwo
- App reviewers — alesi nado ka kple numetolawo alebe nakpɔ gome le appwo toto me


text:
Komentarze (15)
Zgłoś problem
Właściciel profilu nie pozwala dodawać komentarzy
17 grudnia 2017, 20:44
@NyAn_CaT: NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NY NYA NYA NYA NYA NYA NYA NYA NYA NYA NYA NYA NYA NYA NYA NYAA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA NYA
1 czerwca 2015, 17:54
siema
19 maja 2015, 15:00
I co w kosmosie?
19 maja 2015, 15:03
@dzakejo290: Bardzo dobrze


text:
Siamlɔm
Siamlɔm (alo Yuli) enye ɣleti adrelia le fea me. Vovototowo le alesi wobuna feawo dome. Ƒe si ŋu míele bubum fifia enye Gregoria ɣletigbalẽ tɔ. Ŋkeke 31 ye le ɣletia me.
Eʋeawo tsɔ ŋkɔ na ɣleti sia be Siamlɔm elabena enye tsidzaɣi eyata wonɔna nuwo wosiam ɖe xexe ga gbugbɔwo nɔ lɔlɔm enu enu ne tsi ga dze dzadzam ko. Le blema ŋɔli la, Romatɔwo wotsɔ ŋkɔ na ɣleti sia be Yuli elabena eya me wodzi Yulio Kaisaro le. Ŋkɔ xoxo si Romatɔwo yɔna na ɣleti sia enye Quintilis, elabena eyae enye ɣleti atɔ̃lia le Romatɔwo wofe fe me hafi wotrɔe eye Dzove (alo Yanuar) va zu ɣleti gbãtɔ.
Nudzɔdzɔ tɔxewo le Siamlɔm me[trɔ asi le eŋu | trɔ asi le etsofe ŋu]
- Repɔblik Ŋkeke le Ghana (Siamlɔm 1)
Nu bubuwo[trɔ asi le eŋu | trɔ asi le etsofe ŋu]
- Siamlɔm kple Afɔfiɛ (April) dzea egɔme le ŋkeke ɖeka dzi le kɔsiɖa me le fe desiaɖe me.
- Ameaɖewo tsɔ sefofo si Eŋglisiawo yɔna be water lilly abe sefofo tɔxe na Siamlɔm ene.
- Siamlɔm kple Kele (Oktober) wonye ɣletiwo sime amewo dzia vi ŋutɔ.
- Kpe xɔasi si woyɔna be Rubi le Eŋlisi me la, enye kpe tɔxe na amesiwo wodzi le Siamlɔm me.


text:
Nuka le asiwò ?
Ŋutsua ɖe nɔ dua ɖe me gbeaɖegbe. Ga geɖee nɔ esi. Amea ɖewo gblɔ be eyae nye kesinɔtɔ gãatɔ nɔ̃ ŋuto mã me.
Agble ewo nɔ esi, eye efe lãwo hã sɔgbɔ. Nyiwo nɔ esi fũu. Etu xɔ gãawo ɖe dua me, eye wonye dɔmenyotɔ gãa ɖe. Vi eve nɔ esi. Wónye ŋutsuviwo. Tsitsitɔ xɔ fe blaaeve-vɔ-atɔ̃, eye ɖevitɔ xɔ fe blaaeve-vɔ eve. Tsitsitɔ ŋkɔe nye Kofi Gameli eye ɖevitɔe nye Yawo Aguedze. Gbe ɖeka wo fofo yɔ wo hegblɔ na wo bena: "Fifia mietsi. Mieganye ɖeviwo o.
Eyata miyi xexeame ɖadze agbagba na miafe ŋgɔgbe." Ena ga ɖeviawo eye wodo mɔ wo kple nya siawo bena: "Le fe atɔ̃ megbe la, megale miayɔ ge va gbɔnye ne miana nutsotso tso miafe agbagbadzedzewo ŋuti. Ale ɖeviawo dzo. Le fe atɔ̃ megbe tutuutu Gameli kple Aguedze trɔ̃ gbɔ va wo fofo gbɔ. Wo fofo kpɔ dzidzɔ ŋutɔ. Eyɔ wo gbe ɖeka ŋdi kanyãa ɖe, eye wose ɖesiaɖe fe nutsotso tso efe dɔwɔwɔ ŋuti.
Kofi gameli fo nu gbã. Egblɔ na fofoa be: "Fofonye, esi medzo la, meyi ɖanɔ Lome. Metsɔ nye ga la fle tɔmelã hedzra le kɔfewo kple du sɔewo me. Mewɔ dɔ sesĩe ŋutɔ. Etefe medidi o, ga la dzi ɖe edzi zi geɖee. Ale mefle nu geɖewo. Fifia xɔ atɔ̃ le asinye le Lome. Nye lãwo hã sɔgbɔ. Nyiwo, alẽwo kple gbɔ̃wo le asinye fũu. Nye nyikpo le Anexɔ eye nye alẽwo kple gbɔ̃wo le Agu. Sɔ̃ eve le asinye,eye gasɔ̃ hã le asinye. Mefle agbatsɔʋu enyi, eye tsaɖiʋu eve le asinye. Agbatsɔʋu le ame geɖee si le Lome.
"Fofoa kafui, eye wodo ŋusẽe heda akpe nɛ be ewɔ dɔ nyatefetɔe. Azɔ̃ Yawo Aguedze hã na nutsotso tso efe dɔwɔwɔwo ŋuti. Nusi wogblɔ la nye esi: "Gbã la meyi ɖanɔ Peki fe ɖeka. Tefea sẽ ŋutɔ. Dɔ menɔ dua me o. Tsi medza le fe ma me o, ale dɔwuame gãa ɖe va. Eyata medzo le afima yi Ho. Ho hã menyo nam tutuutu o. Mefle agblemenuwo dzra le afima eye mekpɔ ga via ɖe." Le ɣleti ade megbe ko medzo le Ho hayi Kpando. Abe alesi ne nenyɛ ene la, Kpandoe nye eʋedu gãatɔ le Amuta la to. Tɔmelã geɖee le Amuta la me fifia. Ale mefle akplɔʋu lolo eve na lãɖeɖe. Medi lãɖelawo de ʋuawo me, eye mefle asabu hã na wo. Dɔ la dze edzi nam ŋutɔ.Ehe ga geɖee vẽ nam. Fifia xɔ le asinye le Ho, Kpando kple Keta. Tɔdziʋu sɔe eve hã le asinye. Metsɔwo le amewo kple agba vovoovowo tsɔm tso Akosombo le Kpando Krachi kple Tamale yim. Ga geɖee le asinye fifia, eye nye hã mefle tsaɖiʋu eve."
Wo fofo da akpe nɛ, eye wokafu eya hã le efe agbagbadzedze ta. egafo nu na wo le dɔwɔwɔ fe vevienyenye ŋuti. Gameli kple Aguedze he nunana geɖee vɛ̃ na wo fofo kple wo dada, eye wonɔ anyi kple wo dzilawo le dzidzɔ gãa kple ŋutifafa me.


text:
NU SI AKPE ÐE ƑOMEWO ŊU | VIHEHE
Nu Si Ta Afemedɔ Wɔwɔ Le Vevie
KUXIA
Le fome aɖewo me la, wokpɔa mɔ be ɖeviwo nakpe asi ɖe afemedɔwo ŋu eye wowɔa esia kple dzidzɔ. Le fome bubu aɖewo hã mea dzilawo medina be ɖeviwo nawɔ afemedɔ o eye edzɔa dzi na ɖeviawo hã be yewomewɔa afemedɔwo o.
Numekulawo de dzesii be yevudukɔ aɖewo koŋ me ye kuxi sia le be ɖeviwo mekpea asi ɖe afemedɔwo ŋu o, gake woɖea vi tso wo me ya. Dzila aɖe si ŋkɔe nye Steven gblɔ be: “Woɖea asi le ɖeviwo ŋu be woafo video dzi fefewo, atsa le internet dzi eye woakpɔ television. Womedia nu boo aɖeke tso wo si o.”
Nu kae nèsusu? Ðe afemedɔwo wɔwɔ hiã vevie vavã menye le afea me fe dzadzɛnyenye dzaa ta ko o ke boŋ le ɖevia fe ŋgɔyiyi hã gomea?
NU SI WÒLE BE NÀNYA
Dzila aɖewo medina be yewoaɖo afemedɔwo na wo viwo o vevietɔ nenye be sukudɔdeasiwo kple kpakpã le suku vɔ megbe wɔna bubuwo sɔ gbɔ ɖe wo dzi. Gake na míade ŋugble tso viɖeawo ŋu.
Afemedɔwo kpena ɖe ɖeviwo ŋu wotsina zua ame ɖɔʋuwo. Mewɔ nuku o be ɖevi siwo wɔa afemedɔwo la dzea agbagba le suku. Ne ɖeviwo kpea asi ɖe afemedɔwo ŋu la, dzi nɔa wo fo, woɖɔa ŋu ɖo eye wowɔa nu moveviɖoɖotɔe, nɔnɔme siawo kpena ɖe ame ŋu le suku.
Afemedɔwo kpena ɖe ɖeviwo ŋu wosua te subɔa ame bubuwo. Ame geɖe de dzesii be ɖevi siwo kpea asi ɖe afemedɔwo ŋu la, lɔ̃na be yewoawɔ dumedzadzraɖodɔwo ne wotsi. Esia mewɔ nuku o elabe afemedɔwo wɔwɔ kpe ɖe wo ŋu be woatsɔ ame bubuwo fe hiahiãwo aɖo ŋgɔ na woawo ŋutɔ tɔ. To vovo na esia la, Steven si ŋu míefo nu tsoe va yi gblɔ be: “Ðevi siwo womedea afemedɔ asi na o la bunɛ be ele be amewo nasubɔ yewo eye ne wotsi la, susu totrowo nɔa wo si ɖe agbanɔamedziwo kple dɔ sesẽ wɔwɔ ŋu.”
Afemedɔwo nana fomewo wɔa ɖeka. Ne ɖeviwo le afemedɔwo wɔm la, wokpɔnɛ be menye ɖeko fomea hiã na yewo o, ke boŋ agba le yewo dzi le fomea me. Gake ne dzilawo nana ɖeviwo kpɔnɛ be kpakpã le suku megbe dɔwo le vevie wu afemedɔwo la, nu vevi mawo ato ɖeviawo ŋu. Bia ɖokuiwò be, ‘Vi kae wòaɖe ne vinyea ku ɖe bɔlfoha aɖe ŋu gake efe dzi meku ɖe fomea ya ŋu o?’
NU SI NÀTE ŊU AWƆ
Dze egɔme tso wofe ɖevime. Ame aɖewo gblɔna be ele be dzilawo nana ɖeviwo nadze afemedɔwo wɔwɔ ne woxɔ fe etɔ̃. Ame bubuwo hã be fe eve alo esi mede nenema o. Nya lae nye be ɖevi suewo dina be yewoawɔ dɔ kple yewo dzilawo eye esia wɔnɛ be wosrɔ̃a wo dzilawo fe nuwɔnawo.—Biblia fe mɔfiame: Lododowo 22:6.
De dɔ asi na wo ɖe wofe fexɔxɔ nu. Le kpɔɖeŋu me, fe etɔ̃ vi ate ŋu afɔ fefenuwo le anyigba, atutu nane si kɔ ɖe anyigba alo afo awu foɖiwo nu fu be woanya. Ðevi tsitsiwo ate ŋu akplɔ nu, aklɔ ʋu alo aɖa nu gɔ̃ hã. De dɔ siwo ko ɖevia ate ŋu awɔ la asi nɛ. Ðewohĩ wò nu aku ne èkpɔ ale si ɖevia tsɔ dzo ɖe afemedɔwo wɔwɔ ŋu.
Afemedɔwo nenɔ vevie na wò. Esia wɔwɔ asesẽ ne sukudɔdeasiwo li kɔ ɖe viwòa dzi. Ke hã ne womedea afemedɔwo asi na ɖeviwo o kple susu be wofe dodokpɔ me tsonuwo nanyo la, ke abe ale si agbalẽ si nye The Price of Privilege gblɔe enea “esia fia be womeda nu vevitɔwo ɖe nɔfe gbãtɔ o.” Abe ale si míegblɔe va yi ene la, afemedɔwo kpena ɖe ɖeviwo ŋu wodzea agbagba le suku. Nu siwo ɖeviwo srɔ̃ le wofe ɖevime akpe ɖe wo ŋu ne wotsi va ɖe srɔ̃.—Biblia fe mɔfiame: Filipitɔwo 1:10.
Wò susu nenɔ taɖodzinua ŋu wu emetsonuawo. Ðewohĩ ɣeyiɣi si viwòa atsɔ awu dɔ si nède esi nu la adidi wu ale si nàkpɔ mɔe. Àde dzesii be dɔa fe nyonyome hã kpɔtɔ vie. Ne edzɔ alea la, mègagblɔ be yeaxɔ dɔa le esi awɔ o. Menye wò taɖodzinue nye be wòawɔ dɔa memie abe ame tsitsi ene o, ke boŋ be nàkpe ɖe viwòa ŋu wòasrɔ̃ agbanɔamedzi tsɔtsɔ eye wòakpɔ dzidzɔ le dɔwɔwɔ me.—Biblia fe mɔfiame: Nyagblɔla 3:22.
Wò susu nenɔ nu nyuitɔ si nàna ɖevia ŋu. Ame aɖewo gblɔna be ne woxe fe na ɖeviwo ɖe afemedɔwo wɔwɔ ta la, enana woléa fɔ ɖe dɔ ŋu. Ame bubuwo hã susu be esia nana ɖeviwo fe susu katã nɔa nu siwo woakpɔ tso fomea gbɔ ŋu wu nu siwo woate ŋu awɔ akpe ɖe fomea ŋu. Wogblɔ hã be ne ɖeviawo kpɔ be ga le yewo si la woagbe afemedɔwo wɔwɔ, ne edzɔ alea la ke woda taɖodzinu si le afemedɔwo wɔwɔ ŋu la fu. Nu kae míasrɔ̃ tso eme? Anyo wu be woana ga ɖevi gake menye ɖe afemedɔ aɖe si wòwɔ ta o.


text:
NYƆ! April 2013 | Wodzudzɔ Ŋutasesẽ Le Wo Srɔ̃wo Ŋu
Biblia sɔsrɔ̃ kpe ɖe srɔ̃ŋutsu geɖewo ŋu wodzudzɔ ŋutasesẽ le wo srɔ̃wo ŋu heva zu ame fatuwo kple ame siwo ŋu bubu le.
Ŋkuléle Ðe Xexea Me Ŋu
Nyatiawo fe ɖewoe nye: Zi gbãtɔ si wozã 3-D laser printer tsɔ wɔ glãfu kple Ale si Antarctica fe nu miemiewo ɖo afɔku me.
HELP FOR THE FAMILY
Ale Si Miafo Asa Na Nya Tɔamewo Gbɔgblɔ
Nu kae nàte ŋu awɔ ne nya tɔamewo gbɔgblɔ le nu gblẽm le miafe srɔ̃ɖeɖea ŋu?
INTERVIEW
“Mexɔe Se Be Mawue Wɔ Nu Gbagbewo”
Xlẽ nu tso nu si tae ale si dzɔdzɔmeŋutinunyala aɖe bua nufiafia si nye be ɖeko nuwo dzɔ le wo ɖokui si, Biblia kple ale si nu gbagbewo wɔ va dzɔ ŋu la trɔ.
NYATI SI LE AKPAA DZI
Nu Si Na Wodzudzɔ Ŋutasesẽ Le Wo Srɔ̃wo Ŋu
Aleke Biblia fe gɔmeɖosewo ate ŋu akpe ɖe ame siwo nye ŋutasẽla vɔ̃ɖitɔwo gɔ̃ hã ŋu woatrɔ wofe nɔnɔme?
LANDS AND PEOPLES
Tsaɖiɖi Yi Indonesia
Xlẽ nu tso wofe dekɔnuwo, vividoɖeameŋu, dzigbɔɖi kple amedzrowɔwɔ ŋu.
THE BIBLE'S VIEWPOINT
Lãmesẽ
Xlẽ nu tso nu si Biblia gblɔ tso dɔlélewo kple dɔdada ŋu la ŋu.
Ale Si Nàʋu Míafe Nyatiwo Kaba Le Internet Dzi!
QR-dzesiwo le dzedzem le Nyɔ! me azɔ be nàte ŋu aʋu míafe nyatakakadzraɖofea bɔbɔe.
Internet Dzi Nu Bubuwo
Nu Kae Mawɔ Ne Wowɔa Anyra Le Ŋunye?
Dzi ɖena le ame siwo ŋu wowɔ anyra le la dometɔ geɖe fo. Nyati sia ɖe nu siwo woate ŋu awɔ be nɔnɔmeawo naɖɔ ɖo la me.


text:
Biblia Me Biabiawo Ƒe Ŋuɖoɖowo
Ðe dziɖuɖu ɖeka aɖe ava ɖu anyigbaa katã dzi gbe ɖeka?
Ne dziɖuɖu ɖeka aɖee le anyigbaa dzi ɖum la, wò ya bu ale si wòaɖe vi na amefomeae ŋu kpɔ. Ame geɖe le fu kpem egbea le esi woda ahe kolikoli ta, evɔ kesinɔnuwo bɔ ɖe ame bubuwo ya si. Gake ne dziɖuɖu si aɖu anyigbaa katã dzi la fe dziɖulawo sea veve ɖe ame nu la, míate ŋu aka ɖe edzi be akpɔ amegbetɔwo katã fe nuhiahiãwo gbɔ na wo. Èsusu be amegbetɔwo ate ŋu aɖo dziɖuɖu sia tɔgbi anyia?—Xlẽ Yeremiya 10:23.
Le ŋutinya katã me la, dziɖuɖu ɖe sia ɖe do kpo nu le mɔ geɖe nu; womete ŋu kpɔ wo teviwo fe nuhiahiãwo gbɔ na wo o, vevitɔ ame dahewo. Bubuwo hã wɔ nu ŋutasesẽtɔe. (Nyagblɔla 4:1; 8:9) Gake Mawu Ŋusẽkatãtɔ la do ŋugbe be yeaɖo fiaɖufe aɖe anyi si ava xɔ ɖe dziɖuɖuwo katã tefe. Fiaɖufe sia fe Fia alé be na eteviwo lɔlɔ̃tɔe.—Xlẽ Yesaya 11:4; Daniel 2:44.
Nu kae Mawu Fiaɖufea awɔ na amewo?
Yehowa Mawu ŋutɔ tia ame si dze be wòanye Fiaɖufea fe Fia—eyae nye Via, Yesu. (Luka 1:31-33) Esi Yesu nye amegbetɔ nɔ anyigba dzi la, ekpena ɖe amewo ŋu ɣesiaɣi. Esi wòzu Fia azɔ la, ana dukɔwo katã me tɔwo nawɔ ɖeka, eye wòakpɔ egbɔ be ame aɖeke magakpe fu azɔ o.—Xlẽ Psalmo 72:8, 12-14.
Ðe ame sia ame alɔ̃ be Yesu nanye anyigba bliboa fe Fia? Ao. Ke hã Yehowa le wɔwɔm blewu. (2 Petro 3:9) Ele mɔnukpɔkpɔ nam ame sia ame be wòaxɔ Yesu Fia la. Etefe madidi o, Yesu atsrɔ̃ ame vɔ̃ɖiwo ɖa eye wòana ŋutifafa kple dedienɔnɔ naxɔ afe ɖe anyigbaa katã dzi.—Xlẽ Mixa 4:3, 4.